# Ερνστ Μαχ

| Ερνστ Μαχ |
| --- |
|  |
| Γενικές πληροφορίες |
| Όνομα στη μητρική γλώσσα | Ernst Mach (Γερμανικά)  |
| Γέννηση | 18  Φεβρουαρίου 1838 Brno-Chrlice |
| Θάνατος | 19  Φεβρουαρίου 1916 Vaterstetten |
| Αιτία θανάτου | καρκίνος εντέρου |
| Συνθήκες θανάτου | φυσικά αίτια |
| Τόπος ταφής | Νόρντφριεντοφ |
| Κατοικία | Vaterstetten (1913–1916) |
| Χώρα πολιτογράφησης | Βασίλειο της Βοημίας |
| Θρησκεία | αθεϊσμός |
| Εκπαίδευση και γλώσσες |
| Ομιλούμενες γλώσσες | Γερμανικά |
| Εκπαίδευση | καθηγητής πανεπιστημίου |
| Σπουδές | convent Gymnasium in Seitenstetten (1847–1848) Piaristické gymnázium v Kroměříži (1852–1855) Πανεπιστήμιο της Βιέννης (1855–1860) |
| Πληροφορίες ασχολίας |
| Ιδιότητα | φυσικός φιλόσοφος παιδαγωγός καθηγητής πανεπιστημίου φωτογράφος πολιτικός διδάσκων πανεπιστημίου |
| Εργοδότης | Πανεπιστήμιο της Βιέννης Πανεπιστήμιο του Γκρατς Πανεπιστήμιο του Καρόλου |
| Επηρεάστηκε από | Αντρέας φον Έττινγκσχαουζεν Ωγκύστ Κοντ Χέρμπερτ Σπένσερ Ριχάρδος Αβενάριος |
| Οικογένεια |
| Σύζυγος | Ludovica Aloisia Carolina Marussig (από 1867) |
| Τέκνα | Ludwig Mach |
| Αξιώματα και βραβεύσεις |
| Αξίωμα | Μέλος της Αυτοκρατορικού Συμβουλίου των Λόρδων (Αυστρο-ουγγαρία) (από 1901) πρύτανης του Πανεπιστημίου του Καρόλου στην Πράγα (1879–1880) |
| Βραβεύσεις | Βαυαρικό Μαξιμιλιανό Τάγμα για τις Επιστήμες και Τέχνες (1905) d:Q134613391 (1886) |
| Υπογραφή |
|  |
|  Σχετικά πολυμέσα |
|

Ο **Έρνστ Μαχ** (γερμανικά: *Ernst Mach*, 18 Φεβρουαρίου 1838 – 19 Φεβρουαρίου 1916) ήταν Αυστριακός-Τσέχος φυσικός και φιλόσοφος. Προς τιμή του δόθηκε το όνομά του στη μονάδα μέτρησης της ταχύτητας του ήχου Μαχ. Επίσης είναι ο ιδρυτής του φιλοσοφικού ρεύματος του Μαχισμού.

## Βιογραφία

Γεννήθηκε στο σημερινό Μπρνο της Τσεχίας. Μέχρι τα δεκατέσσερά του εκπαιδευόταν στο σπίτι του και αργότερα φοίτησε στο γυμνάσιο σποραδικά μέχρι την εισαγωγή του στο πανεπιστήμιο της Βιέννης στα 17 του χρόνια. Σπούδασε μαθηματικά, φυσική και φιλοσοφία και έλαβε διδακτορικό το 1860. Η αρχική του δουλειά εστιαζόταν στο Φαινόμενο Ντόπλερ στην οπτική και την ακουστική. Το 1864 κατέλαβε θέση καθηγητή μαθηματικών και αργότερα και φυσικής στο Πανεπιστήμιο του Γκρατς. Εκεί άρχισε να ασχολείται με τη φυσιολογία της αισθητικής αντίληψης. Το 1876 κατέλαβε την έδρα πειραματικής φυσικής στο Πανεπιστήμιο της Πράγας.

Το 1895 επέστρεψε στο πανεπιστήμιο της Βιέννης ως καθηγητής εφαρμοσμένης φιλοσοφίας, αλλά ένα πρόβλημα υγείας τον ανάγκασε να σταματήσει την ενεργή έρευνα το 1901, οπότε και εκλέχτηκε στο Αυστριακό Κοινοβούλιο. Συνέχισε παρ'όλα αυτά την έκδοση εργασιών και τις διαλέξεις. Πέθανε το 1916 στο Χάαρ της Γερμανίας.

## Φυσική

Όλες του οι έρευνες αφορούσαν στην επίδραση, διάθλαση, περίθλαση και πόλωση του φωτός σε διάφορα οπτικά μέσα υπό την επήρεια εξωτερικών παραγόντων. Αργότερα ασχολήθηκε με την υπερηχητική ταχύτητα περιγράφοντας τα ηχητικά επακόλουθα μιας τέτοιας κίνησης. Τα συμπεράσματά του έπαιξαν μεγάλο ρόλο στην αεροδυναμική και την υδροδυναμική.

## Φιλοσοφία

Ο Μαχ υπήρξε εισηγητής ενός νέου Εμπειριοκριτικού φιλοσοφικού ρεύματος, που ονομάζεται *Μαχισμός*, και αποτελεί ποικιλία του υποκειμενικού ιδεαλισμού. Υποστήριζε ότι η Εμπειρία (που την όριζε ως σύνολο των ανθρώπινων εντυπώσεων και αισθημάτων) δεν έχει σχέση με την αντικειμενική πραγματικότητα. Την ύπαρξη της αντικειμενικής πραγματικότητας την θεωρούσε αδύνατη χωρίς το υποκείμενο (συνείδηση, αισθήματα). Ακόμα αρνιόταν την ύπαρξη αντικειμενικών φυσικών νόμων και αντικειμενικής αλήθειας. Οι αντιλήψεις του διαδόθηκαν σε πολλούς φυσικούς, που πίστεψαν ότι ανακαλύψεις όπως η διάσπαση του ατόμου και η κυματική φύση της ύλης αποδεικνύουν την "εξαφάνιση της ύλης". Σε συνέχεια της φιλοσοφικής του αντίληψης αντέδρασε στη πρόταση του Μπόλτσμαν για την ατομική θεωρία.

Στο βιβλίο του "Υλισμός και Εμπειριοκριτικισμός", ο Λένιν ασκώντας κριτική στον Αλεξάντερ Μπογκντάνωφ και στον Γιούσκεβιτς, που είχαν αποδεχτεί τον Μαχισμό, επιχειρηματολογεί ενάντια σε πολλές από τις φιλοσοφικές απόψεις του Μαχ με βάση τη φυσική επιστήμη.

## Παραπομπές

## Πηγές

* J. Kockelmans. *Philosophy of science: the historical background*.The Free Press, Νέα Υόρκη 1968
* Μικρό Φιλοσοφικό Λεξικό Μ.Ρόζενταλ- Π.Γιουντίν εκδ: Γερ.Αναγνωστίδη

## Εξωτερικοί σύνδεσμοι

* Πολλά links
* Υλισμός και Εμπειριοκριτικισμός